section_heading: Glazbena izdanja
paragraph_text: Nakladnička kuća Decca je u rujnu 2011. objavila prvi nosač zvuka jednostavno nazvanog Downton Abbey s originalnom glazbom Johna Lunna iz istoimene TV serije. Na tom CD-u, ukupnog trajanja cca. 55 minuta, nalazi se 16 instrumentalnih glazbenih brojeva i tri pjesme. Jedna od njih je i naslovna pjesma Did I Make the Most of Loving You?, koju je John Lunn skladao na stihove Dona Blacka. Tu je pjesmu uz pratnju Londonskoga komornog orkestra (The Chamber Orchestra of London) otpjevala i snimila britanska pjevačica Mary-Jess Leaverland. Druge dvije su popularne pjesme s početka 20. stoljeća – If You Were the Only Girl in the World (Da si jedina djevojka na svijetu) i Roses of Picardy (Pikardijske ruže): njih je uz glasovirsku pratnju otpjevao engleski tenor Alfie Boe.<ref>[http://www.amazon.co.uk/Downton-Abbey/dp/B005K08OEO/ref=sr_1_3?ie=UTF8&qid=1376605380&sr=8-3&keywords=downton+abbey+soundtrack Amazon.co.uk – CD Downton Abbey. Original Music from the Television Series], pristupljeno 16. kolovoza 2013. Godinu dana poslije prvog albuma, Decca je objavila i drugu kompilaciju pod nazivom Downton Abbey – The Essential Collection. Na tom CD-u, ukupnog trajanja cca. 71 minutu, objavljeni su neki od instrumentalnih glazbenih brojeva s prethodnoga izdanja te također i naslovna pjesma Did I Make the Most of Loving You? u izvedbi Mary-Jess Leaverland. Umjesto pjesama u izvedbi Alfiea Boea, na ovoj su kompilaciji svoje mjesto pronašle tri novije uspješnice: I’ll Count The Days  (stihovi: Don Black, glazba: John Lunn) u izvedbi Rebecce Ferguson te popularne With or Without You i Every Breath You Take u izvedbi belgijskog ansambla La Scala & Kolacny Brothers.<ref>[http://www.amazon.co.uk/Downton-Abbey-The-Essential-Collection/dp/B009BJ6JFQ/ref=sr_1_4?ie=UTF8&qid=1376605533&sr=8-4&keywords=downton+abbey+soundtrack Amazon.co.uk – CD Downton Abbey – The Essential Collection. Original Music from the Television Series], pristupljeno 16. kolovoza 2013. O izazovu skladanja glazbe za TV seriju Downton Abbey John Lunn je u razgovoru s novinarkom Maggie Barry izjavio: »Glazbom morate ispričati priču, morate njome pokušati prenijeti osjećaje vezane uz razna zbivanja. Mnogo je toga u glazbi za Downton Abbey vezano uz međuljudske odnose.« U istom je razgovoru otkrio i kako ga je za naslovnu temu TV serije inspirirala glazba Jamesa Browna.Daily Record – Maggie Barry: »Downton Abbey's composer John Lunn reveals James Brown is inspiration behind TV drama's music«, pristupljeno 17. kolovoza 2013. 2012. John Lunn je dobio i nagradu Primetime Emmy u kategoriji za najbolju originalnu glazbu skladanu za TV seriju (Original Dramatic Score).<ref>IMDb: Downton Abbey – Awards, pristupljeno 20. kolovoza 2013.